5. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ.61056/3/803814 της 26 Ιαν./8 Φεβρ. 1957 (ΦΕΚ Β΄ 42) Περί τρόπου συγκροτήσεως Νομαρχιακών Επιτροπών άρθρ. 14 Α.Ν. 1324/1949. Έχοντες υπ' όψει: τα άρθρ. 14 παρ. 4 και 99 του Α.Ν. 1324/49 «περί προστασίας και αποκαταστάσεως των αναπήρων πολέμου οπλιτών κ.λπ», κυρωθέντος υπό του Νόμ. 1487/50, αποφασίζομεν: Εις πόλεις ένθα υπάρχουσι πλείονες της μιας οργανώσεις αναπήρων πολέμου και εν περιπτώσει διαφωνίας μεταξύ αυτών ως προς την απόδειξιν αντιπροσώπου – μέλους δια την σύνθεσιν της Νομαρχιακής Επιτροπής του άρθρ. 14 Α.Ν. 1324/49, ορίζεται τοιούτος δι’ αποφάσεως του οικείου Νομάρχου. Εφόσον εν τη έδρα της Νομαρχίας λειτουργεί Εφορία Καπνού ως Οικονομικός υπάλληλος εν τη Επιτροπή ταύτη συμμετέχει ο Έφορος Καπνού. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 